Chad is weer swemmer van die jaarChad Le Clos. Foto: (AP Photo/Ng Han Guan) Suid-Afrika se Chad le Clos is as die internasionale swembeheerliggaam, Fina, se manswemmer van die jaar aangewys. Dié aankondiging is Sondag gemaak na Fina se kortbad-wêreldkampioenskap in China geëindig het. Le Clos het tydens die kampioenskap goud in die 100 m-vlinderslag en silwer in die 50 m- en 200 m-vlinderslag gewen. Katina Hosszu van Hongarye is as die vroueswemmer van die jaar aangewys. Dit is die tweede keer dat dié eer Le Clos te beurt val. Hy het ook in die 2014 die gesogte titel ontvang. Le Clos het tydens vanjaar se Statebondspele geskiedenis gemaak toe hy ŉ driekuns in die vlinderslag behaal het. Le Clos het ook die Spele-rekord herskryf na 50,65 sekondes.